PIN โรดโชว์ออนไลน์ 20 ต.ค.นี้ ก่อนเดินหน้าระดมทุนตลาด SET
PIN โรดโชว์ข้อมูลให้แก่นักลงทุนก่อนเข้าตลาดหลักทรัพย์ ผ่านแพลตฟอร์มออนไลน์ ในวันที่ 20 ตุลาคม 2564
"ปิ่นทอง อินดัสเตรียล" หรือ PIN โรดโชว์ข้อมูลให้แก่นักลงทุนก่อนเข้าตลาดหลักทรัพย์ ผ่านแพลตฟอร์มออนไลน์ ในวันที่ 20 ตุลาคม 2564
14 ต.ค. 2564

บริษัท ปิ่นทอง อินดัสเตรียล จำกัด (มหาชน) หรือ PIN ผู้พัฒนาและบริหารนิคมอุตสาหกรรม ภายใต้แนวคิด Eco Industrial Town หรือนิคมอุตสาหกรรมเชิงนิเวศที่เป็นมิตรต่อสิ่งแวดล้อม ภายใต้มาตรฐานระดับ ISO14001 เตรียมจัดกิจกรรมแนะนำข้อมูลทิศทางการดำเนินงานและกลยุทธ์การเติบโตเคียงคู่เศรษฐกิจไทย
โดยมีผู้บริหารจาก PIN ได้แก่ นายพีระ ปัทมวรกุลชัย ประธานกรรมการบริหาร/กรรมการบริษัท , นายสุรัช พัฒนวงศ์ยืนยง ประธานเจ้าหน้าที่สายงานปฎิบัติการ, นายพิมล เลิศทรัพย์อนันต์ ประธานเจ้าหน้าที่สายงานบัญชีและการเงิน ที่จะออกมาให้ข้อมูล พร้อมกับ นายประเสริฐ ตันตยาวิทย์ กรรมการผู้จัดการ ฝ่ายวาณิชธนกิจ โดยบริษัทหลักทรัพย์เมย์แบงก์ กิมเอ็ง (ประเทศไทย) จำกัด (มหาชน) ในฐานะที่ปรึกษาทางการเงินและผู้จัดการการจัดจำหน่าย และนายธนัท วงษ์ชูแก้ว กรรมการผู้จัดการใหญ่ บริษัทหลักทรัพย์ กรุงศรี จำกัด (มหาชน) ในฐานะผู้จัดการการจัดจำหน่ายร่วม เข้าร่วมกิจกรรมในครั้งนี้ ซึ่งจัดขึ้นในวันที่ 20 ต.ค. เวลา 10:30-12:00 น. งานนี้นักลงทุนที่สนใจสามารถรับฟังข้อมูลผ่านแพลตฟอร์ม Facebook Page: Wealthy Thai และ MT Multimedia